Lok van Beethoven se hare opgeveil | Netwerk24
Lok van Beethoven se hare opgeveil
11 Junie 2019 05:00
'n Lok van die Duitse komponis Ludwig van Beethoven se hare word binnekort opgeveil.
Volgens die veilingshuis Sotheby's het die komponis dié lok in 1826 aan die pianis Anton Halm gegee.
'n Lok hare van Ludwig van Beethoven.Foto: Sotheby's
Die hare is met 'n sy-garing vasgebind en geraam in 'n ovaal 19de eeuse raam.
Op die rugkant van die raam is dié inskrywing in Duits:
"Haarlok van Beethoven. Uit die besit van prof. Julius Epstein. Laasgenoemde het die haarlok van sy onderwyser Anton Halm bekom wat dit geskenk het as 'n prys vir 'n liefdadigheidslotery, maar dit teruggewen het."
"Locke Beethovens. Aus dem Besitze von Professor Julius Epstein. Letzterer erhielt sie von seinem Lehrer Anton Halm widmete sie als Treffer einer Wohltätigkeits-Loterie und gewann sie zurück."
CNN berig dié item kan tussen $15 000 en $19 000 behaal en vorm deel van die veilingshuis se belangrike veiling van manuskripte, kontinentale boeke en musiek.